The Onion Field

The Onion Field (euskaraz Tipula Soroa), 1979ko Harold Becker estatubatuar zinema zuzendariaren krimen drama film bat da. Joseph Wambaugh idazlearen benetako gertaerei buruzko The Onion Field (1973) liburuan oinarritua dago. John Savage, James Woods, Franklyn Seales, Ted Danson eta Ronny Cox aktoreek antzeztu zuten.

 Argumentua 

1963ko martxoaren 9a, Hollywood. Karl Hettinger (John Savage) eta Ian Campbell (Ted Danson) poliziak kaleak patruilatzen ari direla bi susmagarri geldiaraziko dituzte, Gregory Powell (James Woods) eta Jimmy Smith (Franklyn Seales), baina ezustekoan gaizkileetako batek pistola atera, poliziei beren armak kendu eta bahituta urrutiko tipula soro batera eramango dituzte, bertan Campbell tiroz erail eta Hettingerrek gaizkileengandik ozta-ozta ihes egitea lortuko du.

Hettingerren lekukotasunari esker, Powell eta Smith atxilotuak, epaituak eta lehen graduko erailketa burutzeagatik heriotz korridorera zigortuak izango dira. Baina espetxean daudela, Powell eta Smithel lege sistema beren onurarako erabiltzen ikasi, hainbat apelazioen ondoren eta Kalifornian heriotz zigorra ezeztatu zuen epai erabaki batez baliatuz, beren heriotz zigorra bizialdi osorako zigorrera aldatzea lortuko dute.

Bitartean, Hettingerren egoera emozional eta fisikoa txartuz koango da, polizia agintariek nahiz bere lankideek hilketa gauean gaizkileen aurka modu oldarkorragoan jokatu ez izatea aurpegiratzen baidiote. Erruak eta alhadurak asaldatua, amesgaiztoak, ezintasuna, pisu galera, kleptomania eta pentsamendu suizidak izaten amaituko du.

 Aktoreak 
 John Savage: Karl Hettinger
 James Woods: Gregory Powell
 Franklyn Seales: Jimmy Smith
 Ted Danson: Ian Campbell
 Ronny Cox: Pierce Brooks sarjentua
 David Huffman: Phil Halpin barrutiko fiskala
 Christopher Lloyd: Espetxeko abokatua
 Dianne Hull: Helen Hettinger
 Priscilla Pointer: Chrissie Campbell
 K Callan: Powell andrea
 Sandy McPeak: Powell jauna
 Lillian Randolph: Nana, Jimmyren amona
 Steve Conte: Espetxezaina

 Kanpo estekak 
 IMDBko fitxa irakurgai 

Kategoria:Harold Beckerrek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Hilketei buruzko filmak
Kategoria:Polizia filmak
Kategoria:Heriotza zigorrari buruzko filmak
Kategoria:Abokatuei buruzko filmak
Kategoria:Benetako gertaeretan oinarritutako filmak
Kategoria:Los Angelesen girotutako filmak
Kategoria:1960ko hamarkadan girotutako filmak
Kategoria:Liburuetan oinarritutako filmak